Til Bolius


Jeg har fået fortaget en etablering at et badeværelse på 1. sal. Mit spørgsmål går på, om det udført efter et tilbud eller overslag fra Firmaet.   
  
Prisen blev næsten 20 % højere end forventet...


Med venlig hilsen 


Lars


Prisen 20% højere end forventet - Tilbud eller overslag?
Hej Lars


Det vil fremgå af din aftale med firmaet om der er tale om et tilbud eller et overslag.  
  
Et tilbud er en fast pris som tilbudsgiver har beregnet at arbejdet kan udføres for - så skal det aftalte arbejde udføres til den aftalte pris. Der kan komme dog være uforudsete forhold, ændringer eller andet det sker i forbindelse med udførelse af arbejdet der betyder at den samlede pris bliver højere.


Men hvis der er tale om et overslag er det er skøn over hvad det nok vil komme til at koste at udføre arbejdet - skønnet pris på materialer og skøn over hvor mange arbejdstimer opgaven kræver.  
Derfor kan prisen blive højere ligesom der kan komme ændringer i både mængden og kvaliteten af både arbejde og materialer  
Så hvis et arbejde er blevet 20% dyrere end et overslag vil det være en vurdering i det enkelte tilfælde om det er rimeligt. 


Læs mere: [Tilbud fra håndværkere](https://www.bolius.dk/tilbud-fra-haandvaerkere-17194/ "håndværkere")

